laion/Wikipedia-Exotic huggingface dataset:
ჩრდილოეთ მაკედონიის ტურიზმი

ტურიზმი ჩრდილოეთ მაკედონიაში ეროვნული ეკონომიკის ერთ-ერთი მსხვილი სექტორია. ბუნებრივი და კულტურული ღირსშესანიშნაობების სიუხვე მაკედონიას ტურისტულად საკმაოდ მიმზიდველს ხდის. ყოველწლიურად, ჩრდილოეთ მაკედონია საშუალოდ 700 000 ტურისტს იღებს. ქვეყანაში ვიზიტორთა რიცხვის მუდმივი მატების ტენდენცია შეიმჩნევა. 2008 წლის იანვარ-მარტში, შიდა ტურისტების რიცხვი 23,5%-ით გაიზარდა წინა წლის იგივე პერიოდის მაჩვენებელთან შედარებით. ამევე დროს, 2008 წელს, უცხოელ ტურისტთა რაოდენობა 2007 წელთან შედარებით 44,7%-ით გაიზარდა. 2007 წელს, ოჰრიდის ტბამ სულ 250 000 ადგილობრივი და უცხოელი ტურისტი მიიღო. 2009 წლის თებერვალში, ჩრდილოეთ მაკედონიას 28 000 ტურისტი ეწვია, წინა წლის იგივე თვის მაჩვენებელზე 3,2%-ით მეტი. ამავე წელს, უცხოელ ტურისტთა რიცხვი 8%-ით გაიზარდა. 2009 წლის ზაფხული საუკეთესო სეზონი აღმოჩნდა ქალაქ დოირანისთვის, რომელმაც წინა წლის მაჩვენებელი 12,5%-ით გააუმჯობესა და 135 000 ვიზიტორი მიიღო. 2010 წლის მაისში, წინა წლის მაჩვენებელთან შედარებით ტურისტთა ოდენობამ 0,8%-ით მოიმატა, 2011 წლის პირველ ნახევარში კი 25%-ით. 2012 წლის პირველ ოთხ თვეში, ჩრდილოეთ მაკედონიაში ტურისტთა რაოდენობამ 130 083-ს მიაღწია, რითაც წინა წლის მაჩვენებელი 4,6%-ით გაიზარდა. ჩრდილოეთ მაკედონიის ყველაზე პოპილარულ ტურისტულ ღირსშესანიშნაობებს შორისაა: სკოპიე — ქვეყნის დედაქალაქი და უმსხვილესი ქალაქი. ქალაქი ოჰრიდი — იუნესკოს მსოფლიო მემკვიდრეობის ძეგლი. ბიტოლა — ჩრდილოეთ მაკედონიის მეორე უდიდესი ქალაქი, მდებარეობს ქვეყნის სამხრეთ ნაწილში. შტიპი — აღმოსავლეთ მაკედონიის უდიდესი ქალაქი. ქვეყანაში შექმნილია სამი ეროვნული პარკი და 33 ბუნების ნაკრძალი, რომლებიც ტურისტებს შორის ასევე პოპულარულია. National Macedonian Tourism Portal Travel 2 Macedonia Tourism Portal დაარქივებული 2020-02-03 საიტზე Wayback Machine. მაკედონია, ტურისტული მეგზური ვიკივოიაჟზე ↑ 101 facts about Macedonia. დაარქივებულია ორიგინალიდან — 2010-06-06. ციტირების თარიღი: 2012-08-02. ↑ State Statistical Office of the Republic of Macedonia. დაარქივებულია ორიგინალიდან — 2010-08-22. ციტირების თარიღი: 2012-08-02. ↑ Southeast European Times ↑ MINA. დაარქივებულია ორიგინალიდან — 2018-09-15. ციტირების თარიღი: 2012-08-02. ↑ Mina. დაარქივებულია ორიგინალიდან — 2018-09-15. ციტირების თარიღი: 2012-08-02. ↑ State Statistical Office of Macedonia. დაარქივებულია ორიგინალიდან — 2010-08-22. ციტირების თარიღი: 2012-08-02. ↑ „Macedonia's 4-mo Tourist Numbers Rise 4.6% Y/Y - Table“ (English). Skopje: SeeNews. 13 June 2012. დაარქივებულია ორიგინალიდან — 1 ივნისი 2015. ციტირების თარიღი: 19 June 2012.
ძვ. წ. 342

ვიკისაწყობში არის გვერდი თემაზე: ძვ. წ. 342 ძვ. წ. 342 — წლების რაოდენობა ქრისტესშობამდე.
მალტის ტურიზმი

ტურიზმი მალტის ეკონომიკის ერთ-ერთი მნიშვნელოვანი სექტორია, რომელზეც მოდის ქვეყნის მთლიანი შიდა პროდუქტის 15%. სექტორი იმართება მალტის ტურიზმის სამმართველოს მიერ, რომელიც ექვემდებარება პარლამენტის ტურიზმის, გარემოსა და კულტურის სამდივნოს. მალტის მრავალი ტურისტული ღირსშესანიშნაობა ქვეყნის მდიდარ ისტორიასა და კულტურას წამორაჩენს, ასევე პოპულარულია წყალქვეშა სპორტის სახეობები ხმელთაშუა ზღვაზე. ბოლო წლებში, მალტაში პოპულარული გახდა სამედიცინო ტურიზმი, განსაკუთრებით მას შემდეგ, რაც ამ სფეროსკენ ძალისხმევა მთავრობამ მიმართა. 2008 წელთან შედარებით, 2009 წელს მალტას მნიშვნელოვნად ნაკლები ტურისტი ეწვია და ქვეყნის ტურიზმის ინდუსტრია 8%-ით დაეცა. უფრო მნიშვნელოვნად შემცირდა ვიზიტები ევროკავშირის არაწევრი სახელმწიფოებიდან, ვიდრე ამ უკანასკნელიდან. მალტაში ჩასასვლელად, მრავალი ქვეყნის მოქალაქეს ვიზა ესაჭიროება. მას შემდეგ, რაც მალტის ვიზის ევროკავშირის სტანდარტებთან მორგებაზე მოთხოვნა გაიზარდა, ვიზიტორებს უკვე შეუძლიათ შენგენის ვიზით სარგებლობა ყოველგვარი დამატებითი ფორმალობების გარეშე. ამასთან, ევროკავშირის მოქალაქეებს მალტაში შესასვლელად ვიზა არ ესაჭიროებათ. ბოლო წლებში, ქვეყნის ტურისტული ინდუსტრია ისეთი გამოწვევების წინაშე აღმოჩნდა, როგორებიცაა მალტის როგორც ტერიტორიული, ისე მოსახლეობის რაოდენობის სიმცირე; ეს ყოველივე კი რესურსებსა და ინფრასტრუქტურაზე აისახება. მალტას ხანგრძლივი და მდიდარი ისტორია გააჩნია, რაც აისახება კიდეც კუნძულების კულტურულ ღირსშესანიშნაობებში. ისტორიის გარკვეულ ეტაპზე, მალტა ხელიდან ხელში გადადიოდა ფინიკიელებს, კართაგენელებს, რომაელებსა და ბიზანტიელებს შორის, რომელთაც მრავალი განსხვავებული სტილის არქიტექტურისა და არტეფაქტების ნაზავი დატოვეს. 1530–1798 წლებში ჰოსპიტალიერების მმართველობამ მალტას გაუმჯობესებული ხელოვნებისა და არქიტექტურის მემკვიდრეობა დაუტოვა. ქვეყნის თანამედროვე მუზეუმებსა და არტ-გალერეებში ტურისტთათვის გამოფენილია მალტის ისტორიის რელიკვიები. კუნძულ მალტაზე, გოცოსა და კომინოზე შესაძლებელია სხვადასხვა საწყლოსნო საქმიანობების განხორციელება. ჩრდილოეთ მალტაში წარმოდგენილია სანაპირო კურორტები საუცხოო პლაჟებით, სადაც განთავსებულია მრავალი კაფე და რესტორანი. მალტაში იუნესკოს მსოფლიო მემკვიდრეობის რამდენიმე ძეგლი მდებარეობს: ვალეტა ჰალ-საფლიენი მალტის მეგალითური ტაძრები: ჯგანტია, ჰაჯარ-კიმი, მნაიდრა და ტარშიენი მალტა, ტურისტული მეგზური ვიკივოიაჟზე Visit Malta Official Tourism Portal ↑ Holiday ideas: culture and heritage. Visit Malta (2011). დაარქივებულია ორიგინალიდან — ივნისი 22, 2012. ციტირების თარიღი: January 25, 2011.
მოლდოვის ტურიზმი

ტურიზმი მოლდოვაში ყურადღებას ამახვილებს როგორც გეოგრაფიულ ობიექტებზე, ასევე ქვეყნის ისტორიაზე. 2007 წლის იანვრიდან მოლდოვამ უვიზო მიმოსვლა დააწესა აშშ-ის, კანადის, იაპონიის, შვეიცარიისა და ევროკავშირის ქვეყნების მოქალაქეთათვის, რისი მიზანიც ქვეყანაში უფრო მეტი ტურისტის მოზიდვა იყო. თუმცა, მოლდოვის სასტუმროების ფასი საკმაოდ მაღალია, მიუხედავად იმისა, რომ მომსახურების ხარისხი საშუალო ან მასზე დაბალია. მოლდოვა ცნობილია მეღვინეობის მდიდარი ტრადიციებით. ტურისტებს ღვინის ტურებს სთავაზობენ როგორც კიშინიოვში, ისე მთელი ქვეყნის მასშტაბით. ვიკისაწყობში არის გვერდი თემაზე: მოლდოვის ტურიზმი მოლდოვა, ტურისტული მეგზური ვიკივოიაჟზე Welcome to Moldova! დაარქივებული 2010-08-02 საიტზე Wayback Machine. ↑ Travel And Tourism in Moldova
ძვ. წ. 343

ვიკისაწყობში არის გვერდი თემაზე: ძვ. წ. 343 პირველი სამნიტური ომის დაწყება
საქართველოს ტურიზმი

ტურიზმი საქართველოში — კავკასიის უძველეს ქვეყანაში, აქტიურადაა წახალისებული ქვეყნის მთავრობის მიერ. ამ სექტორის მართვას საქართველოს ტურიზმის ეროვნული ადმინისტრაცია ახორციელებს. საქართველოს კულტურა უძველესია, ადგილობრივი მოსახლეობა კი სიძველისა და თანამედროვების ნაზავია . ზოგიერთი ქვეყანა უცბად გიზიდავს, საქართველო კი მაშინვე გაცდუნებს, როგორც კი მის მიწაზე დაადგამ ფეხს — კალპანა შაჰნის ციტატა საქართველოს ტურიზმის ეროვნული ადმინისტრაცია ვებ-გვერდიდან. საქართველოს ტურიზმის ეროვნული სააგენტოს ინფორმაციით, სიტყვა „ღვინო“ ქართული ენიდან მომდინარეობს. სწორედ საქართველოშია აღმოჩენილი ყურძნის თესლისა და მეღვინეობის უძველესი ნაშთები. ამჟამად ქვეყანაში ვაზის 500-ზე მეტი ჯიშია გავრცელებული. საქართველოს ტერიტორიის 25% დაცულ ეროვნულ პარკებს უჭირავს, 40% კი ტყითაა დაფარული. როგორც 2008 წლის რუსეთ-საქართველოს ომის შემდგომი ტურისტული გზამკვლევები იუწყება, ომის შედეგად არსებობს ნაღმებისა და სხვადასხვა უხერხულობების რისკები. იმ ქვეყნებს შორის, რომლებმაც თავიანთ მოქალაქეები ამ რისკების შესახებ გააფრთხილეს, არის ახალი ზელანდია, თუმცა ამ უკანასკნელს ტურისტებისთვის საქართველოში წასვლა არ აუკრძალავს. საქართველოში სტანდარტულ Europlug-ს იყენებენ (220 V, 50 Hz), საერთაშორისო სატელეფონო კოდია +995, გამოიყენება მეტრული სისტემა, ეროვნული ვალუტაა ლარი (GEL). https://georgia.travel/ka/ საქართველო, ტურისტული მეგზური ვიკივოიაჟზე Official Georgian government website on tourism, by the Department of Tourism and Resorts of Georgia აჭარის ა. რ. ტურიზმისა და კურროტების დეპარტამენტი დაარქივებული 2018-01-05 საიტზე Wayback Machine. geotourism.ge ↑ 1.0 1.1 tourism.gov.ge. დაარქივებულია ორიგინალიდან — 2009-01-05. ციტირების თარიღი: 2012-08-02. ↑ 2.0 2.1 2.2 lonelyplanet.com[მკვდარი ბმული] ↑ 3.0 3.1 tourism.gov.ge/discover.php. დაარქივებულია ორიგინალიდან — 2008-09-07. ციტირების თარიღი: 2012-08-02. ↑ lonelyplanet.com/thorntree/forum.jspa ↑ safetravel.govt.nz. დაარქივებულია ორიგინალიდან — 2008-10-14. ციტირების თარიღი: 2012-08-02.
ჯოზეფ მერიკი

ჯოზეფ კერი მერიკი (ინგლ. Joseph Merrick; დ. 5 აგვისტო, 1862 — გ. 11 აპრილი, 1890), ზოგჯერ არასწორად მოიხსენიებენ როგორც ჯონ მერიკს, — ინგლისელი მამაკაცი, რომელიც განიცდიდა სხეულის ძლიერ სიმახინჯეს, ამასთანავე „ადამიანი-სპილოს“ სახელით გამოჰყავდათ მახინჯების შოუში. ლონდონის საზოგადოებისთვის ცნობილი გახდა მას შემდეგ, რაც დასახლდა ლონდონის სამეფო საავადმყოფოში. დაიბადა ქალაქ ლესტერში. სხეულის არასწორი განვითარება დაეწყო დაბადებიდან პირველ წლებში. კანი სქელი და ხორკლიანი ჰქონდა, კარგად განვითარებული ტუჩები და ძვლოვანი დიდი გამონაზარდი შუბლზე. მარჯვენა ხელი და ორივე ფეხი მეტად გაფართოებული ჰქონდა; ბავშვობაში, დაცემის შედეგად, თეძო დაიზიანა, რაც კოჭლობის მიზეზი გახდა. 11 წლის ასაკში დედა გარდაეცვალა, ხოლო მამამისი სხვა ქალზე დაქორწინდა. მერიკმა სკოლა 13 წლის ასაკში მიატოვა, რთული იყო სამსახურის პოვნაც. მამამისმა და დედინაცვალმა ბავშვს ზურგი შეაქციეს და მერიკმა სახლი მიატოვა. 1879 წლის ბოლოს 17 წლის ასაკში შევიდა ლესტერის სამუშაო სახლის კავშირში (საქველმოქმედო დაწესებულება). 1884 წელს სამუშაო სახლში გატარებული 4 წლის შემდეგ, იგი დაუკავშირდა შოუმენს, სახელად სემ ტორს, რომელმაც გარკვეული ადამიანებისგან შემდგარი ორგანიზაცია შექმნა და ამასთანავე უზრუნველყო მისი ჩვენებებზე გამოყვანა; მათვე შეარქვეს მერიკს — „ადამიანი-სპილო“. აღმოსავლეთ მიდლენდში გატარებული მოგზაურობის შემდეგ იგი ქალაქ ლონდონში გაემგაზვრა, სადაც იაფფასიან თეატრში მოუწია გამოსვლა. აღნიშნული დაწესებულება ლონდონის სამეფო საავადმყოფოს სიახლოვეს მდებარეობდა, რომელიც ერთხანს ქირურგმა ფრედერიკ ტრივზმა მოინახულა, რომელმაც მას დაკვირვებების ჩასატარებლად და ფოტოსურათების გადასაღებად საავადმყოფოში მისვლა შესთავაზა. ერთი პერიოდი მერიკს გადანაცვლება მოუწია ბელგიაში, სადაც იგი მისმა მენეჯერმა გაძარცვა და მას ქალაქ ბრიუსელში მოუწია დარჩენა. მოგვიანებით ტრივზმა იგი ხელმეორედ მოათავსა თავისთან საავადმყოფოში. განუკურნებელი მდგომარეობის მიუხედავად, მერიკს მისცეს საავადმყოფოში მუდმივად დარჩენის უფლება. ექიმი ტრივზი ყოველდღიურად ნახულობდა მას და მათ შორის კარგი მეგობრული ურთიერთობა ჩამოყალიბდა. მერიკი აგრეთვე თავისთან იღებდა მდიდარ ქალბატონებსა და ლონდონის საზოგადოების ჯენლტმენებს. ჯოზეფ მერიკი გარდაიცვალა 1890 წლის 11 აპრილს, 27 წლის ასაკში. გარდაცვალების მიზეზი ასფიქსია გახდა, თუმცა ტრივზი ირწმუნებოდა, რომ იგი დისლოცირებული კისრის გამო გარდაიცვალა. შეგიძლიათ იხილოთ მედიაფაილები თემაზე „ჯოზეფ მერიკი“ ვიკისაწყობში. ჯოზეფ კერი მერიკის ავტობიოგრაფიული ჩანაწერი დაარქივებული 2005-11-03 საიტზე National and University Library of IcelandCategory:Webarchive template other archives (ინგლისური) ჯოზეფ კერი მერიკი დაარქივებული 2005-11-25 საიტზე Wayback Machine. (ინგლისური) ჯოზეფ კერი მერიკის შესახებ დაარქივებული 2012-03-04 საიტზე Wayback Machine. (ინგლისური) ჯოზეფ კერი მერიკი (გერმანული)
ძვ. წ. 344

ვიკისაწყობში არის გვერდი თემაზე: ძვ. წ. 344 ძვ. წ. 344 — წლების რაოდენობა ქრისტესშობამდე.
პაგი (ტერიტორიული ერთეული)

პაგი — დასავლეთ რომის იმპერიაში დიოკლეტიანეს მიერ გატარებული რეორგანიზაციის შედეგად შემოღებული რომაული პროვინციების უმცირესი ტერიტორიული ერთეული. Encyclopaedia Britannica 1911: "Normandy" Ivan Sache, "The formation of the French provinces"
ძვ. წ. 345

ვიკისაწყობში არის გვერდი თემაზე: ძვ. წ. 345 ძვ. წ. 345 — წლების რაოდენობა ქრისტესშობამდე.
შვეიცარია რომაულ ხანაში

შვეიცარია რომაულ ხანაში — ტერმინი გამოიყენება დაახლოებით VI საუკუნის განსასაზღვრავად, როდესაც თანამედროვე შვეიცარიის ტერიტორია შედიოდა რომის რესპუბლიკის და შემდგომ იმპერიის ფარგლებში. პროცესი დაიწყო ძვ. წ. II საუკუნიდან რომის არმიის მიერ ტერიტორიის ნაბიჯ-ნაბიჯ ანექსიით და დასრულდა V საუკუნეში, როდესაც რომმა დატოვა ალპები. კელტური ტომების უმეტესობა დაიმორჩილა რომმა, რათა შეძლებოდათ რაინისა და გალიისაკენ მიმავალი სტრატეგიული გზების კონტროლი. გადამწყვეტი მომენტი იყო ძვ. წ. 58 წელს იულიუს კეისრის მიერ ჰელვეტების გაერთიანებული ლაშქრის დამარცხება. ამის შემდგომ სწრაფი ტემპით მოხდა შვეიცარიის ტერიტორიის Pax Romana-ში (რომაული სამყარო) ინტეგრაცია. მოახდინეს მოსახლეობის რომანიზაცია, არისტოკრატია ჩაერთო ადგილობივ მთავრობებში, ააშენეს გზები ახლად დაარსებულ კოლონიურ ქალაქებს შორის და ტერიტორია დაყვეს რომაულ პროვინციებს შორის. რომმა ტერიტორიების დატოვება დაიწყო მას შემდეგ რაც ის გახდა სასაზღვრო ტერიტორია, განსაკუთრებით მესამე საუკუნის კრიზისის დროს. რომის კონტროლი შვეიცარიაზე გრძელდებოდა 401 წლამდე, რის შემდეგაც მისი ოკუპაცია დაიწყეს გერმანულმა ტომებმა. ვიკისაწყობში არის გვერდი თემაზე: შვეიცარია რომაულ ხანაში ძველი რომი ჰელვეტები Walter Drack, Rudolf Fellmann: Die Römer in der Schweiz. Theiss, Stuttgart 1988. ISBN 3-8062-0420-9 L. Flutsch, U. Niffeler, F. Rossi (Hrsg.): Römische Zeit. SPM. Bd 5. Schweizerische Gesellschaft für Ur- und Frühgeschichte, Basel 2002. ISBN 3-908006-54-6 Andres Furger, Carola Jäggi, Max Martin, Renata Windler: Die Schweiz zwischen Antike und Mittelalter. Archäologie und Kulturgeschichte der Schweiz, 4. Neue Zürcher Zeitung, Zürich 1996. ISBN 3-85823-560-1 Andres Furger, Cornelia Isler-Kerényi, Stefanie Jacomet, Christian Russenberger, Jörg Schibler: Die Schweiz zur Zeit der Römer Multikulturelles Kräftespiel im 1. bis 5. Jahrhundert. Archäologie und Kulturgeschichte der Schweiz, 3. Neue Zürcher Zeitung, Zürich 2001 ISBN 3-85823-809-0 Felix Stähelin: Die Schweiz in römischer Zeit, Basel 1927.
რაულ ცირეკიძე

რაულ ცირეკიძე (დ. 24 მაისი, 1987, ქუთაისი) — ქართველი ძალოსანი. ევროპის ჩემპიონი (2012, ანთალია, თურქეთი, -85 კგ), ევროპის ჩემპიონატის სამგზის მესამე ადგილის პროზიორი. რაულ ცირეკიძე[მკვდარი ბმული] — ქართული სპორტი ↑ ოლიმპიური სპორტსმენები 2012 ↑ Rauli Tsirekidze. london2012.com. დაარქივებულია ორიგინალიდან — 2012-07-30. ციტირების თარიღი: 2012-8-03.
ნორვეგიის ტურიზმი

ნორვეგიის მთავარი ტურისტული ღირსშესანიშნაობებია ფიორდები, რომლებიც სანაპირო ზოლს ქსელავენ და მთები, ისევე როგორც ქვეყნის შიდა ნაწილის ხელუხლებელი ბუნება, ქალაქები და სხვა პატარა დასახლებები. 2008 წლის მსოფლიო ეკონომიკურ ფორუმზე ნორვეგიას მოგზაურობისა და ტურიზმის კონკურენტუნარიანობის ინდექსის მაჩვენებლით მე-17 ადგილი მიაკუთვნეს. ნორვეგიის მთავარი ღირსშესანიშნაობები წარმოდგენილია არქტიკული წრის სხვადასხვა ლანდშაფტში. ქვეყანა განთქმულია ფიორდებით, მთებით, სათხილამურო კურორტებით, ტბებითა და ტყეებით. მთავარი ტურისტული ქალაქებია ოსლო, ბერგენი, სტავანგერი, ტრონჰეიმი და ტრომსე. ბუნების უდიდესი ნაწილი ხელუხლებელია, რის გამოც ის მრავალ ფეხით მოხეტიალეს იზიდავს. ყოველწლიურად, ასობით ათას უცხოელ ტურისტს იზიდავს დასავლეთ და ჩრდილოეთ ნორვეგიის ფიორდები, მთები, ჩანჩქერები. ქალაქებში წარმოდგენილია კულტურული ტურიზმისათვის მიმზიდველი ობიექტები. ნორვეგიის კულტურა ჩამოყალიბდა მეჩხერი მოსახლეობის, მკაცრი კლიმატისა და ევროპისგან შედარებითი იზოლაციის გავლენით. შესაბამისად, ევროპის სხვა ქვეყნებისგან ის ბევრი მახასიათებლით განსხვავდება. ქვეყანა ფლობს ცოტა ციხესიმაგრეებსა და სასახლეები, მცირე სასოფლო-სამეურნეო არეალებს, მაგრამ იძლევა დიდ მანძილზე მოგზაურობის საშუალებას. ნორვეგია, ტურისტული მეგზური ვიკივოიაჟზე ↑ World Economic Forum’s Travel & Tourism Report Highlights the Importance of Environmental Sustainability. World Economic Forum (2008). დაარქივებულია ორიგინალიდან — 2008-03-07. ციტირების თარიღი: 2008-03-06.
პეტრე ცისკარიშვილი

პეტრე ცისკარიშვილი (დ. 27 თებერვალი 1974, თბილისი) — ქართველი ეკონომისტი, პოლიტიკოსი, საქართველოს სოფლის მეურნეობის მინისტრი (2006-2008). დაიბადა 1974 წელს ქალაქ თბილისში. 1991 წელს კოლორადოში (აშშ) დაამთავრა ბასალტის საშუალო სკოლა. 1991-1992 წლებში სწავლობდა თბილისის სახელმწიფო უნივერსიტეტის საერთაშორისო ურთიერთობებისა და სამართლის ფაკულტეტზე. 1993-1997 წლებში სწავლობდა აუგსბურგის ინსტიტუტში (მინეაპოლისი, აშშ). 1998 წელს დაამთავრა თბილისის საერთაშორისო ეკონომიკურ ურთიერთობათა სახელმწიფო ინსტიტუტი მარკეტინგისა და კომერციის სპეციალობით; ხოლო 2002 წელს - თბილისის პოლიტიკური სწავლების სკოლა. აშშ-ში სწავლის პარალელურად იყო კერძო რეპეტიტორი გეოგრაფიაში, ისტორიაში და რუსულ ენაში; I და II კურსის სტუდენტთა დამხმარე პედაგოგი ეკონომიკასა და პოლიტიკურ მეცნიერებაში; იურიდიული ფირმა „Kurzman, Grant & Ojala Law Offices Chartered“ რეფერენტი ბიზნესის საკითხებში; საგამომცემლო ფირმის „Scholz Publishing Co“. თანადამფუძნებელი. 1997-1998 წელს მუშაობდა საქართველოს მრეწველობის სამინისტროში. 1998-1999 წლებში იყო სააქციო საზოგადოება „ქართუ ჯგუფის“ ფინანსური მენეჯერი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2003 წელს, ვარდების რევოლუციის შემდეგ დაინიშნა შინაგან საქმეთა მინისტრის მოადგილედ. 2004-2006 წლებში იყო საქართველოს პრეზიდენტის რწმუნებული კახეთის მხარეში. 2006 წლიდან არის საქართველოს კრივის ფედერაციის პრეზიდენტი. 2006 წლის 10 ნოემბერს დაინიშნა საქართველოს სოფლის მეურნეობის მინისტრად. 2008-2012 წლებში იყო საქართველოს მე-7 მოწვევის პარლამენტის წევრი (ახმეტის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“ და საპარლამენტო უმრავლეობის ლიდერი. 2012 წლის საპარლამენტო არჩევნებში წარდგენილ იყო კვლავ ახმეტის მუნიციპალიტეტის მაჟორიტარობის კანდიდატად, თუმცა დამარცხდა კოალიცია ქართული ოცნების მიერ წარდგენილ ზურაბ ზვიადაურთან. მიუხედავად ამისა, ცისკარიშვილი 2012-2016 წლებში მაინც გახდა საქართველოს მე-8 მოწვევის პარლამენტის წევრი პარტიული სიით (ის მეორე ნომრად იყო წარმოდგენილი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2012 წლის საპარლამენტო არჩევნებში ახმეტის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 45,32% მიიღო (8080 ხმა) და მეორე ადგილი დაიკავა. 2022 წლის 10 იანვარს აირჩიეს „ერთიანი ნაციონალური მოძრაობის“ გენერალურ მდივნად, ამ პოსტზე შეცვალა კობა ნაყოფია. ჰყავს მეუღლე და ერთი ვაჟი — ნიკოლოზი. ფლობს ინგლისურ, რუსულ, იტალიურ და ესპანურ ენებს. პეტრე ცისკარიშვილი — საქართველოს ბიოგრაფიული ლექსიკონი პეტრე ცისკარიშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) პეტრე ცისკარიშვილის პროფილი facebook-ზე ↑ შედეგები 2012 ↑ „ენმ-ს პოლიტიკური საბჭოს თავმჯდომარე კობა ნაყოფია გახდა“. რადიო თავისუფლება. ციტირების თარიღი: 10 იანვარი, 2022. შეამოწმეთ თარიღის პარამეტრი |access-date=-ში (დახმარება)
ძვ. წ. 346

ვიკისაწყობში არის გვერდი თემაზე: ძვ. წ. 346 ძვ. წ. 346 — წლების რაოდენობა ქრისტესშობამდე.
ძვ. წ. 347

ვიკისაწყობში არის გვერდი თემაზე: ძვ. წ. 347 ძვ. წ. 347 — წლების რაოდენობა ქრისტესშობამდე.
ძვ. წ. 348

ვიკისაწყობში არის გვერდი თემაზე: ძვ. წ. 348 ძვ. წ. 348 — წლების რაოდენობა ქრისტესშობამდე.
პოლონეთის ტურიზმი

პოლონეთი გლობალური ტურისტული ბაზრის შემადგენელი ნაწილია, სადაც მუდმივად იზრდება ვიზიტორთა რაოდენობა, განსაკუთრებით მას შემდეგ, რაც ქვეყანა ევროკავშირს შეუერთდა. ტურიზმს მნიშვნელოვანი წილი შეაქვს პოლონეთის საერთო ეკონომიკაში. ყველაზე პოპულარული ქალაქებია: კრაკოვი, ვროცლავი, გდანსკი, ვარშავა, პოზნანი, ლუბლინი, ტორუნი და გერმანელ ნაცისტთა საკონცენტრაციო ბანაკი ოსვენციმში. საუკეთესო რეკრეაციულ დესტინაციებს შორისაა მაზურის ტბების რაიონი, ბალტიის ზღვის სანაპირო, ტატრები, სუდეტები და ბელოვეჟის ტევრი. პოლონეთის მთავარი ტურისტული შემოთავაზებაა ღირსშესანიშნავი ადგილების დათვალიერება ქალაქებში და მათ მიღმა არსებულ ისტორიულ მონუმენტებთან, ბიზნეს-ტურები, კვალიფიცირებული ტურიზმი, აგროტურიზმი, მთაში ხეტიალი, მთაზე ცოცვა და ა. შ. უცხოელი ტურისტების რაოდენობის თვალსაზრისით, პოლონეთი მე-14 ყველაზე მონახულებადი ქვეყანაა. ვროცლავი მარიენბურგის ციხესიმაგრე მდინარე დუნაეცის ხეობა ავგუსტოვის არხი ქალაქ ავგუსტოვში ძველი ვარშავა პლაჟები გდანსკის უბესთან შჩეცინი პოლონეთი, ტურისტული მეგზური ვიკივოიაჟზე Polska Organizacja Turystyczna Instytut Turystyki დაარქივებული 2012-08-12 საიტზე Wayback Machine.
კიმ ჩებომი

კიმ ჩებომი (კორ. 김재범; დ. 25 იანვარი, 1985) — სამხრეთკორეელი ძიუდოისტი. 2012 წლის ლონდონის ოლიმპიური თამაშების ჩემპიონი 81 კგ. წონით კატეგორიაში, 2-გზის მსოფლიო ჩემპიონი (2010, 2011) და 5-გზის აზიის ჩემპიონი (2005, 2008, 2009, 2011, 2012). აგრეთვე მსოფლიო ჩემპიონი ახალგაზრდებს შორის (2004). Jae-Bum Kim. london2012.com. Olympic judo: South Korea's Kim Jae-Bum wins men's -81kg gold.
პორტუგალიის ტურიზმი

პორტუგალია ყოველწლიურად მრავალ ტურისტს იზიდავს. 2006 წელს ქვეყანა 12,8 მილიონმა ტურისტმა მოინახულა. ტურიზმი მზარდად მნიშვნელოვან როლს თამაშობს პორტუგალიის ეკონომიკაში და მთლიანი შიდა პროდუქტის დაახლოებით 5%-ს აწარმოებს. მნიშვნელობის თვალზრისით, მთავარი ტურისტული არეალებია: ლისაბონი, ალგარვი, პორტუ, ჩრდილოეთი პორტუგალია, ატლანტის ოკეანეში მდებარე აზორისა და მადეირის კუნძულები, ასევე ალენტეჟუს რეგიონი. ლისაბონი, ბარსელონის შემდეგ ევროპაში ტურისტების მიერ მეორე ყველაზე მონახულებადი ქალაქია. 2006 წელს, ქალაქის სასტუმროებში ტურისტთა მიერ ღამის გათევის 7 მლნ შემთხვევა დაფიქსირდა, რაც წინა წლის მაჩვენებელზე 11,8%-ით მეტი იყო. ბოლო წლებში, ლისაბონმა გადააჭარბა ალგარვის — პორტუგალიის მთავარ ტურისტულ რეგიონს. პორტუმ და ჩრდილოეთ პორტუგალიამ, განსაკუთრებით კი მდინარე დუეროს ჩრდილოეთით მდებარე ურბანულმა არეალებმა მნიშვნელოვანი ტურისტული ზრდა აჩვენეს და გადაუსწრეს მადეირას, 2010 წელს ისინი ქვეყნის მესამე ყველაზე მონახულებადი დესტინაცია იყო. დღეისათვის, პორტუგალიაში ჩამსვლელ ტურისტთა შორის სჭარბობენ ბრიტანელები, ესპანელები და გერმანელები, რომლებიც დაბალი ღირებულების ავიახაზებით სარგებლობენ და ძირითადად მიილტვიან არა მხოლოდ პლაჟებისა და მზის ხათრით, არამედ ძირითადად ეძებენ კულტურულ ძეგლებს, ქალაქებს, კავდებიან გასტრონომიული და საწყლოსნო ტურიზმით. ვიკისაწყობში არის გვერდი თემაზე: პორტუგალიის ტურიზმი Portugal Video Channel Website - Visit Portugal before you go! დაარქივებული 2018-01-26 საიტზე Wayback Machine. Portugal Official Tourism Website Portugal travel and tourism საიტზე Curlie პორტუგალია, ტურისტული მეგზური ვიკივოიაჟზე Options for tourism in Portugal დაარქივებული 2012-08-13 საიტზე Wayback Machine. ↑ Três milhões de espanhóis visitaram Portugal em 2006[მკვდარი ბმული]. January 31, 2007. Público.
ძვ. წ. 349

ვიკისაწყობში არის გვერდი თემაზე: ძვ. წ. 349 ძვ. წ. 349 — წლების რაოდენობა ქრისტესშობამდე.
თუნის ტბა

თუნის ტბა (გერმ. Thunersee) — ტბა შვეიცარიაში, ბერნის კანტონში. მდებარეობს ზღვის დონიდან 560 მეტრზე. ფართობი 48.3 კმ². სიგრძე 17.5 კმ, სიგანე 3.5 კმ, მაქსიმალური სიღრმე 217 მ. უერთდება ბრიენცის ტბას მდინარე აარეს მეშვეობით. ტბას ერთვის რამდენიმე მდინარე და მცირე ნაკადული. ტბაში ბინადრობს რამდენიმე სახეობის თევზი. სამხრეთ სანაპიროსთან გაყვანილია რკინიგზა. შეგიძლიათ იხილოთ მედიაფაილები თემაზე „თუნის ტბა“ ვიკისაწყობში. Lake Thun Tourism Portal Hochwasserschutz Thunersee დაარქივებული 2005-02-03 საიტზე Wayback Machine. (გერმანული) - თუნის ტბის წყლის რეგულაციის სქემა Hydrological data for Lake Thun დაარქივებული 2007-12-17 საიტზე Wayback Machine.
ბეორტნოთის, ბეორთელმის ძის დაბრუნება

ბეორტნოთის, ბეორთელმის ძის დაბრუნება (ინგლ. The Homecoming of Beorhtnoth Beorhthelm's Son) — ჯონ რონალდ რუელ ტოლკინის ნაშრომი, რომელიც გამოქვეყნდა 1953 წელს, საუნივერსიტეტო ჟურნალის „Essays and Studies by Members of the English Association“ მე-6 გამოცემაში. ნაშრომი ისტორიული ხასიათისაა, დაწერილი მოლდონის ბრძოლის გავლენით. დაწერილია ალიტერატურული პოემის ენით, მაგრამ ასევე წარმოადგენს პიესას, რომლის ორი მოქმედი პირი მოლდონის შედეგებზე საუბრობს. ნაშრომს შესავალისა და ბოლოსიტყვაობის სახით ახლავს ორი ესე, რომელთა ავტორი ასევე ტოლკინია. მთლიანად ნაშრომში შეტანილია: ბეორტნოთის დაღუპვა - ესე, რომელიც განიხილავს ბრძოლასა და ძველ ინგლისურ ენაზე არსებულ ფრაგმენტს, რომელმაც გავლენა იქონია ამ ნაშრომზე. ბეორტნოთის, ბეორთელმის ძის დაბრუნება - პოემა. ოფერმოდი - ესე, რომელიც მომდინარეობს ძირითადი ნაშრომიდან და განიხილავს ძველი ინგლისური სიტყვის „ofermod“ მნიშვნელობას. ტექსტი
ძვ. წ. 350

ვიკისაწყობში არის გვერდი თემაზე: ძვ. წ. 350 ძვ. წ. 350 — წლების რაოდენობა ქრისტესშობამდე.